4.7.2022
MT
Il-Ġurnal Uffiċjali tal-Unjoni Ewropea
C 257/27
Domanda preliminari L-Artikoli 1 u 3 tad-Direttiva 2010/64/UE tal-Parlament Ewropew u tal-Kunsill tal-20 ta’ Ottubru 2010 dwar id-drittijiet għall-interpretazzjoni u għat-traduzzjoni fi proċedimenti kriminali (1) u l-Artikolu 3 tad-Direttiva 2012/13/UE tal-Parlament Ewropew u tal-Kunsill tat-22 ta’ Mejju 2012 dwar id-dritt għall-informazzjoni fi proċeduri kriminali (2), ikkunsidrati waħedhom jew flimkien mal-Artikolu 6 tal-Konvenzjoni Ewropea tad-Drittijiet tal-Bniedem (KEDB) jistgħu jiġu interpretati fis-sens li ma jipprekludux regola tad-dritt nazzjonali li timponi piena ta’ nullità relattiva, suġġett għall-invokazzjoni tagħha, minħabba l-assenza ta’ ħatra ta’ interpretu jew ta’ traduzzjoni tal-atti proċesswali essenzjali għall-persuna li qed tiddefendi ruħha li ma tifhimx il-lingwa tal-kawża, u li tippermetti li din in-nullità tiġi rrettifikata bid-dekorriment taż-żmien?
(1) (2)
ĠU 2010, L 280, p. 1.
ĠU 2012, L 142, p. 1.
Talba għal deċiżjoni preliminari mressqa mill-Fővárosi Törvényszék (l-Ungerija) fit-22 ta’ April 2022 – Global NRG Kereskedelmi és Tanácsadó Zrt.
vs Magyar Energetikai és Közmű-szabályozási Hivatal (Kawża C-277/22) (2022/C 257/35) Lingwa tal-kawża: l-Ungeriż Qorti tar-rinviju Fővárosi Törvényszék
Partijiet fil-kawża prinċipali Rikorrent: Global NRG Kereskedelmi és Tanácsadó Zrt.
Konvenut: Magyar Energetikai és Közmű-szabályozási Hivatal Parti interessata intervenjenti insostenn tal-konvenut: FGSZ Földgázszállító Zrt.
Domandi preliminari 1) L-Artikolu 41(7) tad-Direttiva 2009/73/KE tal-Parlament Ewropew u tal-Kunsill tat-13 ta’ Lulju 2009 dwar ir-regoli komuni għas-suq intern tal-gass naturali u li tħassar id-Direttiva 2003/55/KE (1), moqri fid-dawl tal-Artikolu 47 tal-Karta tad-Drittijiet Fundamentali, għandu jiġi interpretat fis-sens li jipprekludi leġiżlazzjoni nazzjonali li tipprovdi li, fil-proċedimenti tal-awtorità regolatorja ta’ dan l-Istat Membru fejn jiġu ffissati t-tariffi għall-użu tan-network, it-tariffi tas-servizzi li jistgħu jipprovdu l-operaturi tas-sistema permezz ta’ tariffi speċjali u t-tariffi ta’ konnessjoni, tiġi rikonoxxuta lill-operaturi tas-sistema unikament il-kundizzjoni ta’ parti direttament affettwata li, bħala tali, għandha dritt ta’ appell minn deċiżjoni adottata fil-proċedimenti?
2) F’każ ta’ risposta affermattiva għall-ewwel domanda, l-Artikolu 41(17) tad-Direttiva 2009/73, moqri fid-dawl tal-Artikolu 47 tal-Karta tad-Drittijiet Fundamentali, għandu jiġi interpretat fis-sens li, b’applikazzjoni tal-imsemmija dispożizzjoni għal każ bħal dak inkwistjoni fil-kawża prinċipali, għandu jiġi kkunsidrat bħala persuna affettwata mill-imsemmija deċiżjoni tal-awtorità regolatorja tal-Istat Membru li permezz tagħha jiġu ffissati t-tariffi għall-użu tan-network, it-tariffi tas-servizzi li jistgħu jipprovdu l-operaturi tas-sistema permezz ta’ tariffi speċjali u t-tariffi ta’ konnessjoni, u, bħala tali, li għandha dritt ta’ appell minn din id-deċiżjoni, aġent tas-suq tal-gass naturali li jkun jinsab f’sitwazzjoni bħal dik tar-rikorrenti, li mingħandha l-operaturi tas-sistema jitolbu ħlas, abbażi ta’ din id-deċiżjoni, ta’ tariffa għas-servizz li jista’ jingħata għal tariffa speċjali?
(1)
ĠU 2009, L 211, p. 94.